Marķīza salas

Marķīza salas (franču: Îles Marquises), arī Enata vai Enana (marķīziešu: Te Fenua `Enata, Te Henua ʻEnana), ir vulkānisku salu grupa Franču Polinēzijas ziemeļos. Tās vienlaicīgi veido arī Franču Polinēzijas administratīvo vienību Marķīza Salas. Administratīvais centrs un lielākā apdzīvotā vieta ir Taiohae. Marķīza salas sīkāk tiek grupētas Ziemeļu Marķīza salās un Dienvidu Marķīza salās. Lielākās salas ziemeļos ir Nukuhiva, Uapou un Uahuka, bet dienvidos — Hivaoa, Fatuiva un Tahuata. Marķīzu salas pamatiedzīvotāji ir polinēziešu tauta marķīzieši. 2012. gadā salās dzīvoja 9,3 tūkstoši iedzīvotāju. Vēsture Arheoloģiskie izrakumi liecina, ka polinēzieši salas kolonizēja m.ē. 10. gadsimtā. Pirmie no eiropiešiem salas 1595. gadā atklāja spāņi jūrasbraucēja Alvaro de Mendenjas vadībā; salas nodēvētas par godu Peru vicekaralim Garsijam Urtado de Mendosam, Kanjetes 5. marķīzam (García Hurtado de Mendoza, Marqués de Cañete). 2024. gadā arhipelāgs iekļauts UNESCO Pasaules mantojuma sarakstā. Atsauces Ārējās saites Vikikrātuvē par šo tēmu ir pieejami multivides faili. Skatīt: Marķīza salas. Encyclopædia Britannica raksts (angliski) Krievijas Lielās enciklopēdijas raksts (2004-2017) (krieviski) Encyclopædia Universalis raksts (franciski) Katoļu enciklopēdijas raksts (angliski)